67. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Μ.837/101 της 27/28 Φεβρ. 1980 (ΦΕΚ Β΄ 317) Περί διαδικασίας απαλλαγής έτοιμου προϊόντος. Έχοντας υπόψη: Τη διάταξη της παρ. 2 του άρθρ. 13 του Ν.Δ. 4486/1965 «περί τροποποιήσεως και συμπληρώσεως φορολογικών και άλλων τινών διατάξεων», όπως αντικαταστάθηκε με τη διάταξη της παρ. 1 του άρθρ. 61 του Νόμ. 542/1977 «περί τροποποιήσεως, αντικαταστάσεως και συμπληρώσεως φορολογικών και άλλων τινών διατάξεων», αποφασίζουμε:  Α΄ Διαδικασία απαλλαγής έτοιμου προϊόντος. 1.Η απαλλαγή απ’ το φόρο κύκλου εργασιών των εγχώριων βιομηχανικών και βιοτεχνικών προϊόντων που πωλούνται σε πρόσωπα δικαιούχα ατελείας κατά την εισαγωγή όμοιων προϊόντων απ’ το εξωτερικό, αναγνωρίζεται μόνο όταν η πώληση αυτών γίνεται προς τα πρόσωπα αυτά απευθείας απ’ την βιομηχανική ή βιοτεχνική επιχείρηση που παρήγαγε τα προϊόντα. 2.Η απαλλαγή αυτή παρέχεται στα πρόσωπα που τη δικαιούνται, κατόπιν αιτήσεώς τους, που υποβάλλεται στον Οικ. Έφορο της περιφερείας όπου έχουν την έδρα τους. 3.Ο δικαιούχος της απαλλαγής οφείλει να υποβάλλει στον πιο πάνω Οικον. Έφορο με την αίτησή του και πίνακα σε δύο αντίτυπα όπου θα αναγράφονται η επιχείρηση απ’ την οποία θα αγοράσει τα προϊόντα, η διεύθυνση αυτής, η Οικον. Εφορία που υπάγεται η προμηθεύτρια επιχείρηση, τα είδη που θα αγοράσει απ’ αυτή, ως και η ποσότητα και η αξία αυτών. Στην αίτηση και τον πίνακα των ειδών, που υποβάλλονται στον Οικον. ΄Εφορο, πρέπει να αναγράφονται και οι διατάξεις που προβλέπουν την απαλλαγή των ενδιαφερομένων προσώπων από το φόρο κύκλου εργασιών κατά την εισαγωγή όμοιων προϊόντων από το εξωτερικό. Εκτός των δικαιολογητικών αυτών, ο δικαιούχος της απαλλαγής πρέπει να υποβάλλει στον ίδιο Οικον. Έφορο και υπεύθυνη δήλωση του Ν.Δ. 105/1969 «περί ατομικής ευθύνης του δηλούντος ή βεβαιούντος», στην οποία θα δηλώνεται υπεύθυνα, ότι τα είδη που θα αγοράσει θα χρησιμοποιηθούν για τις ανάγκες του. 4.Ο Οικον. Έφορος, αφού εξακριβώσει ότι η επιχείρηση που υπέβαλε την αίτηση δικαιούται απαλλαγής από το φόρο κύκλου εργασιών σε περίπτωση εισαγωγής από την ίδια όμοιων προϊόντων απ’ το εξωτερικό, θα δίνει έγγραφη εντολή στην προμηθεύτρια επιχείρηση για να παραδώσει στον ενδιαφερόμενο χωρίς φόρο κύκλου  εργασιών τα είδη που αναγράφονται στον πίνακα, αποστέλνοντας με την έγγραφη εντολή και ένα θεωρημένο αντίτυπο του πίνακα αυτού. Β΄ Διαδικασία απαλλαγής πρώτων υλών. 1.Η απαλλαγή απ’ το φόρο κύκλου εργασιών των πρώτων υλών εγχώριας παραγωγής, που χρησιμοποιήθηκαν για την παραγωγή των προϊόντων που πωλούνται σε πρόσωπα δικαιούχα απαλλαγής, παρέχεται με συμψηφισμό, δηλαδή με έκπτωση, κατά το χρόνο της αγοράς ή και αργότερα, της αξίας των πρώτων υλών που έχουν υπαχθεί σε φόρο κύκλου εργασιών, από τα υπαγόμενα στο φόρο ακαθάριστα έσοδα της βιομηχανικής ή βιοτεχνικής επιχειρήσεως που παρήγαγε τα προϊόντα. 2.Όταν τα ακαθάριστα έσοδα της επιχειρήσεως δεν επαρκούν για την έκπτωση της αξίας των πρώτων υλών ή δεν υπάγοντα στο φόρο αυτόν, ο φόρος κύκλου εργασιών θα επιστρέφεται από τον κατασκευαστή πρώτων υλών, ο οποίος δικαιούται να τον συμψηφίσει με το φόρο κύκλου εργασιών που οφείλει τους επόμενους μήνες. Στην περίπτωση αυτή η επιστροφή του φόρου κύκλου εργασιών των πρώτων υλών αναγνωρίζεται μόνο αν η αγορά τους έγινε απευθείας από την επιχείρηση που τις κατασκεύασε και αφού η βιομηχανική ή βιοτεχνική επιχείρηση, που πούλησε στα δικαιούχα ατέλειας πρόσωπα, προσκομίσει στην κατασκευάστρια των πρώτων υλών επιχείρηση τα πιο κάτω δικαιολογητικά: α)Σημείωμα του Οικον. Εφόρου απ’ όπου να προκύπτει ότι δεν δύναται να εκπέσει απ’ τα ακαθάριστα έσοδά της η αξία των πρώτων υλών που χρησιμοποιήθηκαν για την παραγωγή του τελικού προϊόντος καθώς και η ποσότητα και η αξία των πρώτων αυτών υλών και β)αντίγραφο της έγγραφης εντολής που έδωσε σ’ αυτή ο Οικονομικός Έφορος για την παράδοση των προϊόντων στα δικαιούχα απαλλαγής πρόσωπα χωρίς φόρο κύκλου εργασιών. (Αντί για τη σελ. 46,49(α) Σελ. 46,49(β) Τεύχος Θ71-Σελ. 79 Φορολογία Κύκλου Εργασιών 27.Α.η.67 